**ԱՆԻ ՀԱՄԱՅՆՔԻ ՂԵԿԱՎԱՐ ԱՐՄԱՆ ՍԱՐԻԲԵԿՅԱՆԻ ՈՒՂԵՐՁԸ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱՆԿԱԽՈՒԹՅԱՆ ՏՈՆԻ ԱՌԹԻՎ**

Սիրելի անեցիներ,

Ջերմորեն շնորհավորում եմ բոլորիս մեր գլխավոր պետական տոնի՝ Անկախության օրվա առթիվ։

Անկախության տոնը յուրաքանչյուրիս համար առիթ է խորհելու պետության անցած ուղու, հաջողությունների ու փորձությունների, ձեռքբերումների ու մարտահրավերների մասին։ Այս օրը յուրաքանչյուրիս համար նաև հպարտության օր է։ Միայն անկախության նվաճումը բավարար չէ, այն պետք է պահել ու ամրապնդել, ամեն օր անել հնարավորն ու անհնարը, որպեսզի անկախ ապրելու մեր իրավունքը մնա անսասան իրողություն։ Մենք, հիրավի, ապրում ենք պատմական ժամանակաշրջանում։ Ժամանակակից աշխարհը մեզ նոր մարտահրավերների առաջ է կանգնեցնում, բայց համոզված եմ, որ կարող ենք դրանք էլ հաղթահարել միասնականությամբ ու նվիրումով, այն միասնությամբ, որի ծնունդ է անկախությունը։

34-ամյա Հայաստանի անկախ պետականությունը վկայությունն է մեր կերտած հայրենիքի, համայնքի, այդ ճանապարհին հաղթահարած դժվարությունների ու նոր անելիքների:

Առանձնահատուկ ուզում եմ շնորհավորել նաև նրանց, ովքեր համարվում են «անկախության սերունդ», ում բախտ է վիճակվել ծնվել ազատ ու անկախ Հայաստանի Հանրապետությունում։

Կրկին շնորհավորում եմ Անկախության տոնի առթիվ, բոլորիս մաղթում խաղաղություն, բարեկեցիկ ու ապահով կյանք։